**Документа потребна за упис детета у Предшколску установу Зрењанин уз сагласност родитеља, документа прибавља Градска управа Зрењанин**

**Уколико родитељ жели лично да прибави потребна документа предаје их уз захтев у канцеларији број 4 Градске управе Зрењанин од 27.05.2019 године.**

1. **Извод из матичне књиге рођених** **за дете** које се пријављује и деце из предходног реда рођења.

2. **Документа којим се доказује радно-правни статус родитеља/стараоца:**

**-за запослене**- Потврда из ПИО фонда о уписаном радном стажу у државним и приватним фирмама.

**- за власнике фирми**: Извод из регистра привредних субјекта (АПР) или потврда из ПИО фонда о уписаном радном стажу.

**- за уметнике**: Решење из пореске управе о утврђеној основици, потврда из ПИО фонда или потврда из Удружења уметника.

**- за пољопривреднике**- Уверење о оствареним приходима издато у општинској филијали Пореске управе или потврда из фонда ПИО.

- **за родитеље запослене у иностранству-** Потврда о запослењу коју је оверио судски тумач.

- **за пензионере-** Решење, последњи чек или потврда из Фонда ПИО.

3. **За незапослене родитеље:**

- Потврда о незапослености са Завода за запошљавање.

4. **Документа којим се доказује статус детета/породице из осетљивих група:**

- ***самохрани родитељи*** (један од набројаних докумената):

* Правоснажна судска пресуда на увид или решење надлежног органа о вршењу родитељског права.
* Извод из матичне књиге рођених за децу неутврђеног очинства.
* Извод из матичне књиге умрлих за другог родитеља или решење надлежног органа о проглашењу несталог лица за умрло.
* Уверење од стране Завода за издржавање затворских санкција-затворске санкције дуже од 6 месеци.
* Уверење суда да други родитељ не доприноси издржавању детета,а извршење обавезе издржавања није могуће обезбедити постојећим и доступним правним средствима и поступцима.
* Извод из Матичне књиге родитеља или изјава пред органом (ванбрачна заједница).

- ***деца у хранитељским породицама или установама социјалне заштите***

* Решење Центра за социјални рад о смештају детета у одговарајућу установу или хранитељску породицу или Уговор о хранитељству.

- ***деца са сметњама у психофизичком развоју***

* Потврда надлежне здравствене институције.
* Мишљење Интерресорне комисије.

- ***за кориснике новчане социјалне помоћи***

* Решење Центра за социјални рад да је породица корисник новчане социјалне помоћи.

- ***за тешко оболелу децу***

* Потврда изабраног педијатра.

- ***за остале осетљиве категорије***

* Решење, потврда или препорука Центра за социјални рад да је породица под одређеном врстом ризика.

*-* ***лица на одслужењу казне***

* Потврда казнено – поправне установе о издржавању казне.

-**потврда Дома здравља односно Упут за упис у Предшколску Установу, наведену потврду односно Упут је неопходно донети на почетку школске 2019/2020 у вртић.**

Уколико подносилац не припада ниједној од наведених категорија, потребно је да поднесе релевантну документацију којом доказује наведени статус. За детаљније информације може се обратити у Предшколској установи.

**Правни основ**

Члан 97. Закон о основама система образовања и васпитања („Службени гласник РС“, бр. 88/17, 27/2018, 10/2019- др. Закон).Члан 13/14. Закон о предшколском васпитању и образовању („Службени гласник РС“ број 18/2010, 101/2017,113/2017- др. Закон 95/2018, др. Закон и 10/2019). Правилник о ближим условима за утврђивање приоритета за упис деце у предшколску установу („Службени гласник РС“ број 44/2011). Статут Предшколске установе дел. 1591 од 07.03.2018 године.